cyanic-selkie/wikianc huggingface dataset:
Klettadoppa
Lifnaðarhættir
Klettadoppan lifir helst í grýttum þangfjörum en heldur sig þó oftast ofan við mesta þangið. Hún kemur sér gjarnan fyrir meðfram sprungum þar sem raki situr eftir um fjöruna. Hún þolir vel að vera á þurru þegar smástreymt er, jafnvel dögum og vikum saman, enda andar hún með lungum. Vilja því margir telja hana með landsniglum en ekki sæsniglum.
Mortél
Í Matreiðslubók handa ungu fólki á öllum aldri, eftir Sigrúnu Davíðsdóttur segir að rifjárn, mortél og kryddkvörn séu mikilsverð hjálpartæki við matargerð.
Saumavél
Saumavélar urðu til í Iðnbyltingunni en áður hafði allur saumaskapur verið unninn í höndunum. Almennt er talið að Englendingurinn Thomas Saint hafi fundið saumavélina upp árið 1790 en hann fékk raunar aðeins einkaleyfi á vél sem ætluð var til að sauma leður og segldúk en smiðaði aldrei gangfæra vél.
Sumar saumavélar eru tiltölulega einfaldar og sauma aðeins nokkur grunnspor en einnig eru til flóknar tölvustýrðar saumavélar sem geta saumað alls konar skrautspor og mynstur. Eldri gerðir voru ýmist handknúnar með sveif eða fótstignar en nú eru flestar saumavélar knúðar áfram með rafmagni.
36
Árið 36 (XXXVI í rómverskum tölum)
Davíð 2. Skotakonungur
Barnakonungur
thumb|left|[[Filippus 6. Frakkakonungur fagnar Davíð og Jóhönnu.]]
Davíð var sonur Róberts 1. Skotakonungs og seinni konu hans, Elísabetar de Burgh, og eina barn þeirra sem upp komst. Hann var aðeins fimm ára þegar hann varð konungur við lát föður síns en hafði þá þegar drottningu sér við hlið því að 17. júlí 1328 var hann gefinn saman við Jóhönnu, dóttur Játvarðs 2. Englandskonungs. Hann var þá fjögurra ára en brúðurin nýorðin sjö ára.
Ríkiserfðir
Davíð hélt þegar heim en ríkið var svo fátækt að ekki tókst að afla fjár til að greiða lausnargjaldið. Nokkrar afborganir voru þó greiddar en Davíð reyndi að komast undan greiðslum með því að semja við Játvarð 3. um að hann eða einhver sona hans tæki við völdum í Skotlandi eftir sinn dag, en Davíð átti engin börn. Honum var þó vel ljóst að Skotar myndu aldrei fallast á þetta, síst af öllu Róbert Stewart, sem var löglegur erfingi Davíðs. Árið 1364 hafnaði skoska þingið tillögu um að gera einn sona Játvarðs, Lionel, hertoga af Clarence, að ríkisarfa en Davíð hélt áfram að reyna að komast að samkomulagi við Játvarð í laumi.
Sveitarstjórnarkosningar á Íslandi 1994
Hafnarfjörður
Sveitarstjórnarkosningarnar 1994 voru haldnar 28. maí.
Amy Winehouse
Amy Jade Winehouse (14. september 1983 – 23. júlí 2011) var ensk söngkona og lagahöfundur. Hún var þekkt fyrir tónlistarstíl sinn sem var blanda af ryþmablús, sálartónlist og djassi, en varð síðar einnig umtöluð vegna fíkniefnanotkunar og hrakandi geðheilsu. Hún fannst látin í íbúð sinni í London en dánarorsök var áfengiseitrun.
Gauti
Gauti er íslenskt karlmannsnafn.
Draumurinn um rauða herbergið
Söguþráðurinn er margþættur og lýsir uppgangi og hnignun aðalsfjölskyldu, sem líkist fjölskyldu Caos sjálfs. Örlög fjölskyldunnar endurspegla örlög keisaraveldisins. Cao lýsir því valdi sem faðirinn hefur yfir fjölskyldunni, en sögunni er ætlað að vera minnisvarði um konur sem hann kynntist í æsku sem vinkonum, frænkum og þjónustustúlkum. Í sögunni veltir höfundur fyrir sér trúarlegum og heimspekilegum spurningum, og ritstíllinn minnir á leikrit og skáldsögur frá tímum Mingveldisins, og kveðskap frá enn eldri tíma.
Bókin er samin á alþýðukínversku fremur en klassískri kínversku. Cao Xueqin var vel að sér í kínverskri ljóðlist og klassískri kínversku, en skrifaði söguna á Beijing-mállýsku. Snemma á 20. öld var bókin notuð til að búa til staðlaða kínversku og hvetja til notkunar alþýðumáls í ritaðri kínversku.
Vesturbæjarvíðir
Vesturbæjarvíðir er víðitegund sem gróðursett var milli 1910 og 1940 tíma í görðum  í vesturbæ Reykjavíkur. Þessi tegund er talin blendingur af körfuvíði, Salix viminalis L., selju S. capraea L. og gráselju S. cinerea L. Vesturbæjarvíðir barst upphaflega til landins sem efni í tágakörfum. Jón Eyvindsson kaupmaður flutti inn grænar stofuplöntur frá Þýskalandi um 1910. Á þeim tíma var algengt að flytja vörur í fléttuðum tágakörfum og að í kringum fangelsi erlendis væri plantað mikið af víði sem svo fangar fléttuðu slíkar körfur. Ísleifur sonur Jóns tók eftir grænum sprotum og rótarmyndun á teinungum sem höfðu blotnað. Hann gróðursetti þá fyrst í pott og síðan út í garð á Stýrimannastíg 9. Það reyndist auðvelt að fjölga þessum víði og var hann gróðursettur í nærliggjandi húsum.
44
Árið 44 (XLIV í rómverskum tölum)
Khalid bin Abdul Aziz al-Sád
Khalid bin Abdulaziz al-Sád (13. febrúar 1913 – 13. júní 1982) var konungur Sádi-Arabíu frá 1975 til 1982.
Pílormar
Hlutverk í vistkerfinu
Mikið af tetrodotoxin myndandi bakteríum hafa verið einangraðar úr þörmum pílorma sem framleiða að öllum líkindum eitrið sem þeir nota við veiðar. Þeir eru einnig hýslar fyrir fjölsníkjudýr og þráðorma, sem komast þeir smitast af við að borða sýktar krabbaflær eða önnur sýkt krabbadýr. Pílormarnir taka þetta svo skrefi lengra þegar þeir sýkja svo þau dýr sem éta þá.
Íslenskar myndasögur
Íslenskar myndasögur í dagblöðum og tímaritum
Árin 2004 og 2005 birtust í Fréttablaðinu myndasyrpan Pú og Pa eftir SÖB með persónum sem Sigurður hafði þróað fyrir jóladagatal Ríkissjónvarpsins 1994.
Íslenskar myndasögubækur
Búi Kristjánsson hefur sótt efni sitt til Íslendingasagnanna og árin 1993-4 gaf hann út tvö bindi byggð á Laxdælu sem höfðu áður birst sem heilsíður í Lesbók Morgunblaðsins. 1996-1997 birtist framhaldssaga eftir hann og Jón Karl Helgason byggð á Egils sögu vikulega í blaðinu.
Íslensk myndasögutímarit
Spegillinn var fyrsta skopmyndatímaritið og birtust þar við og við stuttar myndasyrpur eftir Tryggva Magnússon, Bjarna Jónsson og Halldór Pétursson, einkum þó eftir að Ási í Bæ tók við ritstjórn 1968 og Ragnar Lár og Haraldur Guðbergsson hófu að teikna fyrir tímaritið.
Öfgahægristefna
Öfgahægristefnu er jafnan spyrnt saman við forgangshyggju, sem er sú trú að það verði alltaf til forréttindahópar sem koma til vegna andlegrar getu, skólagöngu og/eða ríkidæma. Öfgahægristefna er jafnan hlynnt aðskilnaði að einhverju leyti og að meirimáttar hafi alltaf vinninginn yfir minnimáttar. Öfgahægristefnur hafa oft sterk tengsl við valdboðshyggju, fæðingarrétt, kynþáttahyggju og útlendingahatur í einhverri mynd.
45
Árið 45 (XLV í rómverskum tölum)
Latibær
Ónotaðar persónur
Eyrún eyðslukló Persóna úr upprunalegu bókunum og fyrsta leikritinu sem ekki kemur fyrir í sjónvarpsþáttunum.
Flogaveiki
Flogaveiki er sjúkdómur sem er samsafn einkenna sem stafa af óeðlilegum truflunum á rafboðum í heila sem valda því að líkamshreyfingar fólks verða óvenjulegar eða það sem í daglegu máli er kallað flog. Flogaveiki er ólæknanleg nema í fáum tilfellum þar sem hægt er að framkvæma sérstaka heilaskurðaðgerð. Af lyfjum sem beitt er gegn flogaveiki má nefna fenemal og fenantoín.
Kotstrandarkirkja
Kotstrandarkirkja er kirkja að Kotströnd í Ölfusi. Hún var byggð 1909 og vígð þann 14. nóvember eftir að ákveðið var að leggja niður kirkjurnar að Reykjum og Arnarbæli. Kotstrandarkirkja hefur verið útkirkja frá Hveragerði frá 1940 en þangað til sat presturinn að Arnarbæli og þjónaði Hjalla-, Selvogs- og Kotstrandarkirkju. Hvergerðingar sóttu kirkju að Kotströnd þar til þeirra kirkja var fullbúin.
48
Árið 48 (XLVIII í rómverskum tölum)
Lilja Björk Einarsdóttir
Í fjölmiðlum hefur Lilja Björk vísað á bug orðrómi um tengsl hennar eða ábyrgð á Icesave reikningum Landsbankans í London er hún starfaði fyrir bankann á árunum fyrir bankahrun.
Dartmouth-háskóli
Dartmouth var stofnaður árið 1769 af Eleazar Wheelock. Auk grunnnáms í hug-, raun- og félagsvísindum rekur Dartmouth læknaskóla, verkfræðiskóla og viðskiptaskóla og býður upp á framhaldsnám í sumum greinum. Nemendur eru 5.744 talsins, 4.078 þeirra grunnmenar. Dartmouth er þar með minnsti skólinn í Ivy League-deildinni.
Síldarminjasafnið á Siglufirði
Síldarminjasafn Íslands er eitt af stærstu söfnum landsins. Þar kynnast gestir hinu stórbrotna og heillandi ævintýri þegar íslenska þjóðin hvarf frá aldalangri fátækt til nútíma velmegunar þar sem síldin lék eitt helsta hlutverkið, enda helsti örlagavaldur Íslands á 20. öld. Atburðirnir í kringum síldina voru svo mikilvægir fyrir fólkið og landið að talað var um ævintýri – síldarævintýrið. Við hverja höfn, norðanlands- og austan risu síldarbæir stórir og smáir. Siglufjörður var þeirra stærstur og frægastur. Þó norðurlandssíldin sé fyrir löngu horfin ber staðurinn skýr merki hinna stórbrotnu atburða síldaráranna. Síldarminjasafnið stendur vörð um merka fortíð staðarins, þar sem störfuðu um og yfir 10.000 manns þegar mest lét og var kaupstaðurinn sá fimmti stærsti á Íslandi í miðju síldarævintýrinu.
Vatnakrabbar
Líkamsbygging
Líkami skjaldkrabba (Decapoda), svo sem krabba, humra, eða rækja, er skift upp í 20 hluta sem skiftast gróflega í fram og afturbúk. Framhlutinn skiftist í höfuð og millibúk. Á höfðinu eru augun, tveir langir þreifarar og munnlimirnir. Á millibúknum eru fimm pör útlima. Fyrsta parið er með kröftugar gripklær og nýtist ekki til gangs, heldur til að grípa fæðu, til varnar og til að grafa með. Á afturhlutanum, eða halanum, eru smáir sundfætur og endar hún í sundblöðku. Eggin eru geymd undir halanum. Blóðið er blátt vegna þess að það nýtir hemocyanín til súrefnisflutnings.
Ásætur
Áhrif
Ásætur myndast í umhverfi sem annaðhvort er á kafi í vatni eða í mikilli snertingu við vatn, ásætur valda á ári hverju miklu efnahagslegu tjóni, þá sérstaklega í skipaflutningum, sjávarútvegi, olíuiðnaði, vatnshreinsistöðvum og kælikerfum orkuvera. Ásætur á skrokkum skipa eru þess valdandi að olíunotkun eykst til muna. Dæling á sjó í gegnum pípur vegna kælingar í orkuframleiðslu verður kostnaðarsamari.
Luis Suárez
Luis Alberto Suárez Díaz (fæddur 24. janúar 1987 í Salto, Úrúgvæ) er atvinnumaður í fótbolta frá Úrúgvæ sem spilar sem framherji fyrir brasilíska knattspyrnufélagið Gremio og landslið Úrúgvæ. Á ferlinum hefur hann unnið 19 titla, þar á meðal 8 deildartitla, Meistaradeildartitil og Copa America-titil. Suárez hefur hlotið gullskóinn tvisvar í Evrópu sem og gullskó í efstu ensku og hollensku deildunum. Hann hefur skorað um 550 mörk í öllum keppnum.
Aftur til framtíðar II
Kvikmyndin var framleidd á 40 milljón dala fjárhagsáætlun og var tekin upp samhliða framhaldi hennar, þriðja hluta. Tökur hófust í febrúar 1989 eftir að tveimur árum var eytt í að smíða settin og skrifa forskriftirnar. Tveir leikarar úr fyrstu myndinni, Crispin Glover og Claudia Wells, komu ekki aftur; Persóna Wells, Jennifer Parker, var endurskrifuð með Elisabeth Shue í hlutverkinu en persóna Glover, George McFly, fékk lítinn tíma í myndinni, var sett í bakrunn sena og var leikin af Jeffrey Weissman með mikinn farða. Glover kærði Zemeckis og Gale fyrir að nota útlit sitt án leyfis með góðum árangri og breytti því hvernig framleiðendur geta tekist á við brotthvarf og skipti á leikurum. Aftur til framtíðar Part II var einnig tímamótaverkefni fyrir tæknibrellur Industrial Light & Magic (ILM): Auk stafrænnar samsetningar notaði ILM VistaGlide hreyfistjórnunarmyndavélakerfið, sem gerði leikara kleift að sýna margar persónur samtímis á skjánum án þess að fórna hreyfingu myndavélarinnar.
Luis Suárez
Atletico Madrid
Suárez gerði 2 ára samning við Atletico haustið 2020. Barcelona borgaði hluta af laununum. Hann skoraði 2 mörk í fyrsta leiknum sínum fyrir félagið í 6-1 sigri á Granada CF. Suárez vann deildina með Atletico 2020-2021 og skoraði 21 mark. Sumarið 2022 hélt Suárez frá félaginu.
Donkey Kong (tölvuleikur)
thumb|right|Donkey Kong-spilakassi Donkey Kong er tölvuleikur sem Nintendo setti á markað fyrir spilasali árið 1981. Leikurinn er pallaleikur þar sem markmiðið er að stýra karlinum Jumpman (sem nú heitir Mario) upp vinnupalla að efstu hæð þar sem górilluapinn Donkey Kong heldur kærustu hans (sem nú heitir Pauline) fanginni. Apinn hendir niður tunnum sem Jumpman verður að hoppa yfir. Leikurinn var frumraun japanska leikjahönnuðarins Shigeru Miyamoto sem notaðist við ýmsar nýjungar eins og sjálfvirk myndskeið milli borða til að skapa framvindu í söguna og ólíkt uppbyggð borð. Hetjan og apinn hafa síðan komið fram í fjölda tölvuleikja frá Nintendo.
Hin hugrakka
Hin hugrakka (enska: Brave) er bandarísk þrívíddar teiknimynd frá árinu 2012. Hún var framleidd af Pixar teiknimyndarfyrirtækinu en gefin út af Walt Disney Pictures.
Donald Trump
Trump bauð sig fram til endurkjörs í forsetakosningunum árið 2020 en tapaði fyrir Joe Biden, frambjóðanda Demókrataflokksins. Trump neitaði að viðurkenna ósigur og fór í mál við ýmis fylki Bandaríkjanna vegna ásakana um kosningasvindl. Nær öllum þessum málum var vísað frá vegna skorts á sönnunargögnum og Trump lét því af embætti í janúar 2021. Áður en Trump lét af embætti gerðu stuðningsmenn hans árás á þinghúsið í Washington til að koma í veg fyrir staðfestingu á sigri Bidens með þeim afleiðingum að fimm manns létust. Eftir embættistíð sína hefur Trump áfram haldið því fram að hann hafi í raun unnið kosningarnar og hefur breitt út ýmsar samsæriskenningar um framkvæmd þeirra.
Utanríkisstefna
thumb|right|Trump (til hægri) tekur í höndina á [[Kim Jong-un, leiðtoga Norður-Kóreu, á fyrsta formlega fundi leiðtoganna í Singapúr árið 2018.]] Í byrjun forsetatíðar sinnar var Trump mjög harðorður í garð ríkisstjórnar Norður-Kóreu vegna tilrauna hennar með kjarnorkuvopn og langdrægar eldflaugar sem áttu að geta náð að vesturströnd Bandaríkjanna. Mikil spenna ríkti og talsvert var um stríðsæsing milli Bandaríkjanna og Norður-Kóreu árið 2017 og Norður-Kóreumenn undirbjuggu jafnvel áætlun um að skjóta eldflaugum að bandarísku Kyrrahafseyjunni Gvam. Við allsherjarþing Sameinuðu þjóðanna árið 2017 uppnefndi Trump Kim Jong-un, leiðtoga Norður-Kóreu „eldflaugamanninn“ (e. Rocket Man) og hótaði Norður-Kóreu gereyðileggingu ef kjarnorkuáætlun landsins yrði ekki stöðvuð.
Samskipti Kims og Trumps bötnuðu verulega árið 2018 og þann 12. júní það ár áttu leiðtogarnir tveir sögulegan fund í Singapúr. Á fundinum undirrituðu leiðtogarnir yfirlýsingu þar sem þeir kváðust munu vinna saman að „friði og farsæld“ á Kóreuskaga og stefna að afkjarnavopnun svæðisins. Í kjölfar fundarins sagði Trump að þeir Kim hefðu „orðið ástfangnir“ og að samband þeirra væri „dásamlegt“. Trump og Kim hittust aftur í Hanoi í Víetnam í febrúar 2019 en slitu fundinum án samnings. Þeir hittust síðan í þriðja sinn á afvopnaða svæðinu í Norður-Kóreu í júní sama ár og var þetta í fyrsta sinn sem sitjandi forseti Bandaríkjanna fór inn í landið. Þrátt fyrir fyrirheitin um frið og afkjarnavopnun hafa Norður-Kóreumenn þó haldið kjarnorku- og eldflaugatilraunum áfram eftir fundina<ref name=mblkjarnavopn2019/ en Trump hefur engu að síður heitið Kim áframhaldandi trausti og stuðningi. Í desember 2019 lýstu norður-kóresk stjórnvöld því yfir að kjarnorkuafvopnun væri ekki lengur á samningaborðinu og að ekki væri þörf á frekari löngum viðræðum við Bandaríkjamenn. Í nýársávarpi sínu í byrjun ársins 2020 tilkynnti Kim svo að Norður-Kóreumenn hygðust hætta að standa við orð sín um að stöðva próf­un kjarna­vopna og lang­drægra flug­skeyta.
Forsetakosningarnar árið 2024
Trump bauð sig fram til kjörs í forsetakosningum árið 2024 þann 15. nóvember 2022.
Undirstöðusetning örsmæðareiknings
Fylgisetning
Látum f vera raungilt fall sem er samfellt á lokaða bilinu [a,b]. Látum F vera stofnfall f skilgreint á lokaða bilinu [a,b]. Þá er:
Seinni undirstöðusetning örsmæðareiknings
Seinni hluti undirstöðusetningarinnar er sterkari en fylgisetningin því hún gerir ekki ráð fyrir að f sé samfellt fall.
Kristín Marja Baldursdóttir
Kristín Marja hefur hlotið viðurkenningar fyrir ritstörf, meðal annars fálkaorðuna, Verðlaun Jónasar Hallgrímssonar, verðlaun úr Rithöfundarsjóði Ríkisútvarpsins, Fjöruverðlaunin (bókmenntaverðlaun kvenna) og bókin Karítas án titils var tilnefnd til Bókmenntaverðlauna Norðurlandaráðs.
Tíbet
Tíbet (kínverska: 西藏; rómönskun: Xīzàng Zìzhìqū) er land í Asíu eða sjálfstjórnarhérað í Kína (eftir því hvernig er á það litið). Vegna þess hve landið liggur óvenjulega hátt yfir sjávarmáli er það oft kallað þak heimsins. En Tíbeska hásléttan sem er í um 4500 metra hæð nær yfir megnið af landinu. Höfuðborg Tíbet er Lasa. Í Tíbet hallast íbúarnir að tíbeskum búddisma. Samkvæmt manntali Kína frá árinu 2020 voru íbúar 3.6 milljónir.
Araniko
Araniko (upphaflega Balabahu, fæddur 1243, látinn í Kína 1306) var frægur arkitekt frá Nepal sem einnig var þekktur fyrir mynd- og högglist sína. Nafn hans þýðir á kínversku kvenlegt andlit, en hann líktist einmitt konu.
Geir
Geir er íslenskt karlmannsnafn. Nafnið merkir spjót. Viðliðurinn -geir er algengur í mannanöfnum.
Eça de Queirós
border|right|200px José Maria Eça de Queirós eða einfaldlega Queiroz (25. nóvember, 1845 – 16. ágúst, 1900) er frægasti rithöfundur portúgala fyrr og síðar.
Ítalska gamanmyndin
Þeir leikstjórar sem fengust við gerð gamanmynda af þessu tagi gerðu líka dramatískar myndir á sama tíma. Aðrar gamanmyndir frá sama tímabili sem ekki eru tengdar sérstaklega við stefnuna voru meðal annars síðustu myndir Totò og fyrstu Fantozzi-myndir Paolo Villaggio. Ítalska gamanmyndin naut mikilla vinsælda um allan heim á blómaskeiði sínu og hafði áhrif á Hollywood-endurreisnina í Bandaríkjunum á sama tíma. Stefnan naut góðs af velgengni evrópskrar kvikmyndagerðar á 7. áratugnum og tengslum við alþjóðlega kvikmyndaframleiðslu í kvikmyndaverunum Cinecittà í Róm. Því lauk á 9. áratugnum þegar ítölsk kvikmyndagerð lenti í kreppu vegna samkeppni frá einkareknum sjónvarpsstöðvum og ofurvaldi Hollywood-mynda í kvikmyndahúsum.
Jóhanna Einarsdóttir
Stefnumótun
Jóhanna hefur unnið að stefnumótum í menntamálum um árabil. Hún hefur verið þátttakandi í stefnumótun fyrir kennaranám í um fjóra áratugi og stýrt ýmsum nefndum og ráðum þar að lútandi, m.a. Vísindaráði Kennaraháskólans sem mótaði stefnu um rannsóknir við skólann. Hún hefur tekið þátt í stefnumótun í menntamálum hjá ríki og sveitarfélögum. Hún vann að stefnumótun menntamálaráðuneytisins í málefnum sex ára barna þegar sá aldurshópur var fluttur yfir til grunnskólans (Forskólanefnd). Hún tók þátt í vinnu við Aðalnámskrá grunnskóla árið 1989 og Aðalnámskrá leikskóla árið 2011. Nú stýrir hún nefnd menntamálaráðuneytisins um stefnumótun í menntun barna með annað móðurmál en íslensku.
Gunný
Gunný er íslenskt kvenmannsnafn.
Náttúruauðlind
Náttúruauðlindir sem framleiðsluþáttur
Náttúruauðlindir eru gjarnan taldar vera sá framleiðsluþáttur sem er hvað mikilvægastur og stendur undir allri efnahagsstarfsemi, sem og öllu mannlegu samfélagi. Þetta er áberandi í umræðunni um sjálfbæra þróun.
Straumar
Umbreytanlegir straumar eru þeir straumar sem hægt er að umbreyta og geyma með einhverju móti. Helstu dæmin um þetta eru vatnsorka, vindorka og sólarorka, þar sem vatnsaflsvirkjanir, vindmyllur og sólarsellur eru notaðar til að umbreyta orkunni, sem fæst úr þessum náttúruauðlindum, í raforku.
Eiríkur 14.
Karin Monsdóttir
Eiríkur hafði áður átt fjölda hjákvenna - ein þeirra var Agda Persdóttir, sem ól honum fjórar dætur - en eftir að Karin kom til sögunnar leit hann ekki á aðrar konur. Hann lét hana fá eigin íbúð og þjónustufólk í höllinni, lét kenna henni að lesa og skrifa og þegar Sigríður dóttir þeirra fæddist 1566 var hún meðhöndluð eins og hún væri skilgetin. Karin er sögð hafa verið afar falleg, skapgóð, lítillát og ljúf og hún virðist hafa verið sú eina sem hafði tök á að róa konunginn niður.
Stríðhorni
Stríðhorni (fræðiheiti: Rhyticeros everetti) er fugl af ætt horna.
Supernatural
Tónlist
Dean er látinn vera mikill aðdáandi klassískrar rokktónlistar og þunga rokks sem hann hlustar á kassettum í bílnum. Eru lögin oft notuð í tengslum við ákveðnar senur og þætti. Auk þess nota bræðurnir nöfn margra söngvara sem dulnefni í þáttunum.
Lagið Carry On Wayward Son eftir hljómsveitina Kansas hefur alltaf verið spilað í byrjun hvers loka þættar í öllum þáttaröðunum fyrir utan þá fyrstu.
Singer Salvage Yard
Í þættinum Hello, Cruel World í sjöundu þáttaröðinni er húsið brennt til grunna af Edgar sem er Leviathan. Bræðurnir koma að brunarústunum og telja að Bobby sé látinn en komast þeir síðan að því að hann er á lífi síðar í þættinum. Síðan þá hefur garðurinn verið lítið notaður af bræðrunum.
Colt-sexhleypan
Byssan sést aftur í sjöttu þáttaröðinni þegar bræðurnir ferðast til ársins 1861, þar sem þeir hitta sjálfan Samuel Colt. Dean týnir byssunni sem lendir í hlut bareigandans Elkins sem var forfaðir Daniel Elkins, sem átti byssuna til að byrja með.
Innsiglin 66
Um 600 innsigli hafa það hlutverk að koma í veg fyrir að Lúsífer geti sloppið úr búri sínu í helvíti, en aðeins þarf að rjúfa 66 til þess að hann geti sloppið. Fyrsta innsiglið þarf að vera réttlátur maður sem spillir blóði í helvíti. Djöflarnir ætluðu sér að láta John gera það en í staðinn var það Dean. Djöfullinn Lilith sá til þess að Dean myndi fara til helvítis þegar hann gerði samninginn í enda annarrar þáttaraðar. Með komu hans í helvíti og ákvörðun hans að pynta sálu þar varð til þess að fyrsta innsiglið rofnaði. Eftir þetta var það auðveldara fyrir Lilith að rjúfa innsiglin. Önnur innsigli sem rofnuðu voru: upprisa vitnanna, upprisa Samhain, tíu tegundir sem deyja út í Key West, 15 sjómenn verða blindir í Alaska, kennari drepur 66 nemendur í New York-borg. Seinasta innsiglið var andlát Liliths sem var rofið af Sam sjálfum þegar hann drepur hana í lokaþætti fjórðu þáttaraðar með aðstoð Rubys.
Verðlaun og tilnefningar
TV Guide verðlaunin
Valmundur
Valmundur er íslenskt karlmannsnafn.
Fylgja (aðgreining)
Fylgja getur átt við:
Náhvalur
Náhvalur (fræðiheiti: Monodon monoceros) er tegund tannhvala og er önnur af tveimur tegundum í hvíthvalaætt (Monodontidae). Hin er mjaldur (Delphinapterus leucas). Latneska fræðiheitið þýðir: "hvalurinn með eina tönn og eitt horn".
Tötraöreigar
Tötraöreigar (eða tötraöreigalýður) (þýska: Lumpenproletariat) er hugtak sem Karl Marx og Friedrich Engels settu fyrst fram í Kommúnistaávarpinu (1848) og skilgreindu betur í seinnitíma verkum sínum. Hugtakið var smíðað af Marx til að tákna þann hluta verkamannastéttarinnar sem mun aldrei öðlast neina stéttarvitund, og þess vegna vera svo til gagnslaus í allri baráttu verkalýðsins. Tötraöreigar teljast t.d. þeir sem grafa undan ávinningum verkalýðsbaráttunnar með því að taka vinnu verkfallsfólks fyrir minna kaup. Einnig þjófar, vændisfólk og betlarar.
Benjamin Franklin
thumb|right|Málverk af Franklin(beinteins)eftir [[Jean-Baptiste Greuze frá 1777.]] Benjamin Franklin (17. janúar 1706 – 17. apríl 1790) var stjórnmálamaður, hugsuður og uppfinningamaður sem fæddist í Boston í Nýja Englandi og varð síðar einn af leiðtogum uppreisnarmanna í bandaríska frelsisstríðinu og einn af „landsfeðrum“ Bandaríkjanna.
Jiang Zemin
Jiang Zemin gekk til liðs við Kommúnistaflokkinn á námsárum árið 1946. Hann útskrifaðist úr rafmagns- og vélaverkfræðideild Sjanghæ Jiaotong-háskóla árið 1947. Árið 1955 hlaut Jiang ársstarfsþjálfun í „Jósef Stalín-bílaverksmiðjunum“ („ZiL“) í Moskvu, Sovétríkjunum. Næstu tvo áratugi gegndi Jiang ýmsum störfum í iðnaði Sjanghæborgar. Að endingu tók hann við opinberum embættum í Wuhan-borg og höfuðborginni Beijing, en þar varð hann ráðherra rafmagnsframleiðslu 1982—1985. Sama ár tók hann sæti í miðstjórn kommúnistaflokksins og gegndi því til 1987. Árið 1985 fór Jiang aftur til Sjanghæ, þar sem hann gegndri stöðu borgarstjóra til 1987 og stöðu aðalritara flokksins í borginni. Hann var kjörinn í miðstjórn kommúnistaflokksins á 12. – 15. flokksþinginu og kjörinn í Politburo á 13.- 15. flokkþinginu. Árið 1989 var Jiang kjörinn aðalritari miðstjórnarinnar og formaður hermálanefndar flokksins. Hann komst þá til valda í kjölfar óeirðanna á Torgi hins himneska friðar er hann tók við af Zhao Ziyang sem þótti taka of vægt á mótmælendunum. Jiang varð í raun leiðtogi Kína árið 1990 vegna elli leiðtogans Deng Xiaoping. Jiang var kjörinn forseti Alþýðulýðveldisins Kína árið 1993 og sat í embætti til ársins 2003. Hann sagði af sér sem formaður hermálanefndarinnar árið 2004.
Bakgrunnur
Árið 1989 var róstusamt í kínverskum stjórnmálum. Í óeirðum á Torgi hins himneska friðar þótti hinn frjálslyndi Zhao Ziyang aðalritari flokksins og forsætisráðherra, taka of vægt á mótmælendunum. Zhao sem var talsmaður frjálsræðis og efnahagumbóta vildi frekari viðræður við mótmælendur. Flokksforystan leitaði að nýjum manni og horfði til Jiang flokksleiðtoga Sjanghæ sem steig vaxandi mótmælaöldur þar í borg. Þar þótti flokksforystunni honum hafa tekist vel upp með að bæla niður mótmælin. Það gerði hann með hörku. Hann lokaði m.a. dagblaðinu World Economic Herald sem hann taldi „skaðlegt“. Eftir þessu var tekið í höfuðborginni Beijing og Deng Xiaoping meginleiðtoga alþýðulýðveldisins. Þegar mótmælin mögnuðust í höfuðborginni var Zhao Ziyang, sem hingað til hafði verið talinn næsti arftaki Deng Xiaoping, fjarlægður úr starfi og fangelsaður. Jiang varð fyrir valinu óvænt sem nokkurs konar málamiðlun milli frambjóðenda tveggja andstæðra fylkinga. Annars vegar var það Li Ruihuan og hins vegar Chen Yun sem var fulltrúi hins íhaldssama arms Li Peng forsætisráðherra.
Upphafsár sem leiðtogi
Hafa verður í huga að á þessum tíma voru Sovétríkin í upplausn og kommúnisminn þar í landi kominn að endastöð. Það hafði eðlilega áhrif á pólitískar umræður valdhafa í Alþýðulýðveldinu í Kína. Tryggja yrði meir stöðugleika.
Cope2
thumb|Cope2 fyrir framan veggspjaldið sem hann gerði fyrir Time Magazine. Fernando Carlo, þekktur sem Cope2, er bandarískur grafflistamaður frá Bronx í New York-borg. Hann fékk viðurkenningu í graffheiminum um miðjan tíunda áratuginn. Hann hefur málað síðan 1985.
Jiang Zemin
Hin pólitíska arfleifð
Margir Kínverjar hafa ekki gleymt því að valdaframi Jiang byggði á átökunum á Torgi hins himneska friðar og víðar í Kína. Sumir ævisagnaritarar Jiang telja að ríkisstjórn hans hafi fremur verið fáveldisstjórn en ekki flokksræði- eða alræðisstjórn. Hann hefur verið talinn mikill tækifærissinni og er sem slíkur fyrirmynd flokksmanna er nutu góðs af kerfisspillingu á valdatíma hans. Afskipti hans af rannsóknum á spillingarmálum undirstrikuðu þá mynd af Jiang.
Cope2
Hann og félagar hans í hópnum „Kings Destroy“ (upphaflega „Kids Destroy“, „Killa Dawgs“, „Keeping dollars“ eða einfaldlega KD) eru aðalleikarar í heimildarmyndinni Kings Destroy frá 1999.
Cope2 hefur verið handtekinn af lögreglu New York-borgar in fyrir skemmdarverk, þjófnað og eiturlyfjasölu. Handtakan leiddi til þess að hann gaf út 272 blaðsíðna bók um graffverkin sín, Cope2: True Legend.
Gunnar Thoroddsen
Æviágrip
Hann var meðal annars formaður í Orator félagi laganema 1930 – 1932, Heimdalli félagi ungra sjálfstæðismanna í Reykjavík 1935 – 1939, Sambandi ungra Sjálfstæðismanna 1940 – 1942 og Norræna félaginu á Íslandi 1954 – 1965 og aftur 1969 – 1975. Þá var hann heiðusfélagi í Tónlistarfélaginu og SÍBS.
Theodor Mommsen
thumb|right|240px|Theodor Mommsen. Christian Matthias Theodor Mommsen (30. nóvember 1817 – 1. nóvember 1903) var þýskur fornfræðingur, sagnfræðingur og lögfræðingur. Mommsen er almennt talinn einn merkasti fornfræðingur 19. aldar. Framlag hans til rannsókna á Rómarsögu hefur varanlegt gildi og er enn mikilvægt. Hann hlaut nóbelsverðlaunin í bókmenntum árið 1902.
Gródýr
Gródýr (fræðiheiti: Apicomplexa) er hópur frumdýra sem öll eru sníklar. Þau fjölga sér með gróum og nota oft tvo hýsla eins og mýrarköldusýkillinn, sem notar moskítófluguna til að berast á milli og notar síðan hryggdýr eins og mann til að þroskast í.
Vesturland (fylki í Noregi)
thumb|Vestland.
Hipphopp
Alþjóðlegt hipp hopp
Hipphopp dreifðist hratt til Suður-Ameríku þökk sé því að suður-amerískir innflytjendur í New York voru partur af fæðingu hipp hopps. Í Brasilíu er hipphopp orðið rótgróið í tónlistarlífinu þar. Í textunum er mikið talað um ójafna dreyfingu á auðinum í landinu og skort á tækifærum fyrir ungt fólk. Helsta ástæðan fyrir kraftinum í hipphoppi í Brasilíu er sú margir koma úr fátækrahverfum og eru að reyna að bæta stöðu sína. Í upphafi var hipp hoppið aðallega í São Paulo enn það breiddist hratt út og er núna í öllum stærstu borgum Brasilíu. Hipphopp hefur mikið verið notað þar til að reyna að koma krökkum úr skotlínu í stríðinu sem að lögreglan er að há gegn fíkniefnum og fá þau til að byrja í tónlist svipað og margir gerðu í Bandarikjunum á níunda áratugnum.
Nzinga Mbandi
Æviágrip
Portúgalir sigruðu Nzingu árið 1625 og neyddu hana til að flýja í austurátt. Portúgalir settu systur Nzingu, Kifunji, á valdastól leppstjórnar þeirra. Nzingu tókst þó að safna liði og styrkja stöðu sína í Matamba m.a. með því að taka við flóttamönnum frá þrælaverslun Portúgala. Á fjórða áratugnum tókst Nzingu að taka völdin í Matamba þegar fyrri kvenhöfðingi þjóðarinnar, eða muhongo Matamba, lést.
Kíl
Siðaskiptin og háskóli
thumb|Kíl í kringum árið 1600. Horft til norðurs. Mynd eftir Georg Braun og Franz Hogenberg. Siðaskiptin í borginni hófust 1526 er Marquard Schuldorp, ættaður frá Kíl, sneri heim eftir að hafa lært hjá Marteini Lúter í Wittenberg. Borgarráðið var hrifið af kennslu hans og ákvað að taka upp nýja siðinn. Kaþólskir kennimenn voru reknir úr borginni og klaustrið var lagt niður. 1665 var Christian-Albrechts háskólinn í Kíl stofnaður. Hann fékk húsnæði í gamla klaustrinu og var nyrsti háskóli Þýskalands allt til 1946 er háskóli var stofnaður í Flensborg.
19. öldin
1813 var Kíl hertekin af Svíum, sem myndað höfðu bandalag gegn Napoleon. Kíl tilheyrði tæknilega séð Danmörku, en Danmörk hafði kosið að versla við Frakka, í trássi við hafnbannið sem Bretar höfðu sett á Frakkland. Í janúar 1814 var gert friðarsamkomulag í Kíl. Þar voru Danir neyddir til að ganga í bandalagið gegn Napoleon og misstu auk þess Noreg til Svíþjóðar. Danir fengu þó að halda Færeyjum, Íslandi og Grænlandi. 1848 var myndað nokkurs konar lýðþing í Kíl, þar sem krafist var slita við Danmörku og sameiningu við þýska ríkið. Menn gripu til vopna, en Danir sigruðu uppreisnarmenn í orrustunni við Idstedt (nálægt Flensborg). 1864 sagði Bismarck kanslari Dönum stríð á hendur og hertók Slésvík-Holtsetaland. Kíl varð því endanlega þýsk borg, þó að flestir borgarbúar hafi öldum saman frekar tengst þýska ríkinu en Danmörku. 1867 var Kíl formlega gerð að herskipahöfn. Þar voru einnig skipasmíðastöðvar, bæði fyrir herskip og almenn skip. 1882 fór fyrsta Kílarvikan fram. 1895 var Kílarskurðurinn (á þýsku:Nord-Ostsee-Kanal) tekinn í notkun, en hann varð strax að mest notaða skipaskurði heims.
Sævör
Sævör er íslenskt kvenmannsnafn.
Nestor Makhno
Borgarastyrjöldin um Úkraínu
Árið 1920 reyndi Trotskíj aftur að fá hjálp Makhnos í stríði Sovétríkjanna gegn Póllandi en í þetta sinn neitaði Makhno beiðninni. Bolsévikar sendu í kjölfarið her til yfirráðasvæðis Makhnos í Úkraínu til að reyna að handsama hann. Makhno tókst að komast undan, en kommúnistar handsömuðu bróður hans í misgripum fyrir hann og tóku hann af lífi. Þegar Pólverjar hófu sókn inn í Rússland undir forystu hvítliðans Pjotrs Wrangel fékkst Makhno þó til að veita Sovétmönnum hjálp með þeim skilyrðum að stjórnleysingjar sem sætu í fangelsi í Rússlandi yrðu látnir lausir, að Úkraínumenn fengju mál- og prentfrelsi og að kommúnistar skiptu sér ekki af stjórn Úkraínu.
Flótti og útlegð
Makhno settist á endanum að í París ásamt konu sinni og dóttur og skrifaði þar fyrir róttæk tímarit. Makhno lést í París árið 1934 eftir langvarandi baráttu við berkla.
Lori Lightfoot
Lori Elaine Lightfoot (f. 4. ágúst 1962) er bandarískur lögfræðingur og stjórnmálamaður úr Demókrataflokknum. Hún var borgarstjóri Chicago frá árinu 2019 til ársins 2023. Hún var kjörin borgarstjóri í kosningum þann 2. apríl 2019. Hún er fyrsta bandaríska blökkukonan og fyrsta hinsegin manneskjan sem hefur verið borgarstjóri Chicago.
Manska
Manska eða Manar-gelíska (Gaelg eða Gailck) er keltneskt tungumál sem talað er á eynni Mön í Írlandshafi. Tungumálið hafði verið talið útdautt, því síðasti málhafinn lést árið 1974, en málið hefur verið endurreist og er talað í vaxandi mæli í dag. Málið er náskylt írsku og skoskri gelísku, auk þess sem greinileg áhrif eru úr norrænu. Á árinu 2011 voru talendur málsins um 100.
Saga málsins
Meginhluti örnefna á eynni Mön eru gelísk, þó að talsvert sé þar einnig af nöfnum af norrænum uppruna, t.d. Snaefell = Snæfell og Tynewald eða Tinvaal = Þingvellir. Mjög algengt er að bæjanöfn á Mön byrji á Balla- sem merkir býli, t.d. Ballabeg = Litlibær og Ballamore = Miklibær.
Johan Nicolai Madvig
Madvig hætti kennslu árið 1880 en hélt áfram rannsóknum sínum og gaf út rit um stjórnskipun Rómaveldis. Í bókinni gagnrýnir Madvig harkalega viðhorf Theodors Mommsen til stjórnartíðar Caesars.
Tónfræði
thumb|[[Nóta (tónlist)|Nótur]] Tónfræði er grein innan tónlistarnáms sem einbeitir sér að skrift og lýsingu tónverka og hefðum tengdum henni. Í tónfræði er nótnaskrift og lestur kennd, tóntegundir og tónstigar skilgreindar og stöðluð orð úr ítölsku, þýsku, frönsku og latínu sem mikið eru notuð í tónlist kennd.
Jóhann 3. Svíakonungur
Hertogi Finnlands
Jóhann var látinn laus í október 1567. Geðsýki Eiríks konungs magnaðist þó stöðugt og Jóhann óttaðist mjög að vera aftur hnepptur í fangelsi. Hann tók því höndum saman við yngsta bróðurinn, Karl hertoga, sem þá var fullvaxinn, og ýmsa aðalsmenn, og eftir að Eiríkur giftist almúgastúlkunni Karinu Monsdóttur í júlí 1568 jókst andstaða gegn honummeð leifturhraða. 29. september um haustið var Eiríkur tekinn til fanga og skömmu síðar var Jóhann hylltur konungur.
Arfleifð
Þegar Jóhann tók við völdum var hann fremur vinsæll hjá aðlinum og í góðu sambandi við kirkjuna en hann var skapbráður, tortrygginn og ofbeldisfullur eins og faðir hans og bróðir en skorti skarpskyggni þeirra, festu og varfærni og smátt og smátt hurfu allir bandamenn hans frá stuðningi við hann. Sonurinn Sigmundur fór til Póllands og tók þar við konungdómi og dóttirin Anna dvaldist þar einnig meira og minna. Hann reyndi að sættast við bróður sinn en fljótlega urðu þeir ósáttir að nýju og má segja að Jóhann konungur hafi staðið aleinn síðustu mánuði ævinnar. Hann dó í Stokkhólmi 17. nóvember 1592 og lét eftir sig mikinn óleystan vanda, bæði í innan- og utanríkismálum.
Svín
Nytjar
Nytjar af svínum eru ekki eingöngu kjötið því að hárin eru líka nýtt. Hárin kallast burst og eru nýtt í hárbursta, pensla og kústa sem dæmi og áður fyrr voru þau nýtt í tannbursta.
Hellislíking Platons
thumb|450px|Hellislíking Platons Hellislíking Platons er táknsaga úr Ríkinu eftir Platon. Platon ímyndaði sér hóp af fólki sem hefur búið handjárnað í helli allt sitt líf, fólk sem sneri út í auðan vegg. Fólkið horfir á skugga sem varpaðir eru á vegg, skuggarnir eru fólk og hlutir sem færast frá flöktandi eld bak við þá og fæðast myndir af þeim skuggum. Samkvæmt Platon, eru skuggarnir eins nálægt raunveruleikanum, sem fangarnir fá að sjá. Hann skýrir þá hvernig heimspekingur er eins og fangi sem er leystur frá hellinum og áttar sig á því að skuggarnir á veggnum teljast ekki raunveruleiki yfirleitt, þar sem hann mun koma til með að skynja hina réttu mynd af veruleikanum frekar en bara skuggann sem áður blasti við föngunum. Fangarnir myndu einnig telja bergmál vera raunveruleg hljóð, ekki bara spegilmynd af raunveruleikanum, þar sem þeir höfðu aldrei séð eða heyrt. Hefðu þeir ekki lofað og heillað þann sem nógu snjall væri til að geta best giskað á hvaða skuggi myndi koma næst, eins og einhver sem skildi eðli heimsins? Og mundi ekki allt samfélag þeirra velta á skuggunum á veggnum?
Valves
Valves er íslenskt karlmannsnafn.
FC Augsburg
Fußball-Club Augsburg 1907 e. V., oftast þekkt sem FC Augsburg þýskt knattspyrnufélag stofnað í Augsburg. Liðið spilar heimaleiki sína á WWK Arena. Með liðinu spilar íslenski framherjinn Alfreð Finnbogason.
Basil Bernstein
Basil Bernstein (1. nóvember 1924 – 24. september 2000) var breskur félagsfræðingur og málfræðingur. Hann er þekktur fyrir kenningar sínar um félagsfræði uppeldis- og kennslu.
Fjölskylda Bernstein var innflytjendur af gyðingættum í Austur-London. Hann var um fertugt þegar hann tók doktorspróf. Bernstein starfaði við Lundúnaháskóla.
K2
Þann 28. júlí árið 2017 komst John Snorri Sigurjónsson á topp fjallsins og varð þar með fyrstur Íslendinga til að ná því. Þá hafði enginn maður náð að komast á topp fjallsins síðan 2014. John Snorri reyndi síðar að verða fyrstur til að klífa fjallið að vetri til en nepalskur hópur varð undan í ársbyrjun 2021. John Snorri lést ásamt tveimur fjallgöngufélögum sínum á fjallinu í febrúar sama ár.
Lögskilnaður
Lögskilnaður er hinn endanlegi skilnaður milli hjóna. Við lögskilnað hverfa réttaráhrif hjúskaparins að mestu en sum réttaráhrifin eru þess eðlis að þau hverfa aldrei, eins og stjórnsýslulegt vanhæfi.
Tvistur
Tvistur eða díóða er rafeindaíhlutur sem aðeins hleypir gegn rafstraumi í eina átt. Tvistar eru ólínulegur rásaíhlutur þ.e. straumurinn er ekki línulegt fall af spennunni.
Avebury
thumb|250px|Hluti ytri hringsins thumb|250px|Steinabrautin
Guðbjörg Vilhjálmsdóttir
Rannsóknir
Eftir Guðbjörgu liggur fjöldi greina, bókakafla og námsbóka. Í rannsóknum sínum hefur hún skoðað þróun starfsferils frá ýmsum sjónarhornum, aðferðir í náms- og starfsráðgjöf og hvernig unnt er að meta ráðgjafaraðferðir. Þá hefur hún gert tvær viðamiklar rannsóknir á félagslegum áhrifum á starfshugsun og náms- og starfsval ungs fólk út frá habitus breytunni og einnig skoðað áhrif kynferðis á þessa stefnumótandi þætti á starfsferli fólks. Hún hefur tekið þátt í alþjóðlegum rannsóknarhópum s.s. við gerð mælitækis sem mælir aðlögunarhæfni á náms- og starfsferli (2008-2012) og frá 2017 hefur Guðbjörg átt sæti í rannsóknarhópi innan UNITWIN háskólanets UNESCO um viðhorf ungs fólks með litla framhaldsmenntun til starfa sinna. Ásamt eiginmanni sínum, Torfa H. Tulinius prófessor, hefur Guðbjörg þróað bókmenntafræðilega aðferð við að meta frásagnarráðgjöf og skrifað um það fræðigreinar, s.s. tímaritsgreinina Tales of two subjects: Narratives of career counseling. Þá hefur Guðbjörg hlotið innlenda sem erlenda rannsóknar- og þróunarstyrki. Hún aðlagaði og þýddi námsefnið Margt er um að velja. Það er námsefni í náms- og starfsfræðslu og kom út hjá Námsgagnastofnun á árunum 1993-1996. Árið 2004 var það gert að vefefni. Matsrannsókn sem Guðbjörg gerði á þessu námsefni, leiddi í ljós verulegan árangur í því hvernig 15 ára unglingar hugsa um störf, samanborið við þá sem ekki fá fræðslu.
Gytta
Gytta er íslenskt kvenmannsnafn.
Njarðvíkurskriður
Nú er í Njarðvíkurskriðum kross sem smíðaður var af Árna Bóassyni 1954 og er eftirmynd af eldri krossi. Áletrunin er svohljóðandi: EFFIGIEM CHRISTI QUI TRANSIS PRONUS HONORA: ANNO MCCCVI - sem hefur verið þýtt svo: Þú sem ferð framhjá, fall fram og veittu ímynd Krists lotningu: Ár 1306. Og í bundnu máli:
L'Artiste peintre
thumb|Kápa frönsku útgáfu bókarinnar. L'Artiste peintre (ísl: Listmálarinn) eftir belgíska teiknarann Morris og höfundinn Bob de Groot er 71. bókin í bókaflokknum um Lukku Láka. Bókin kom út árið 2001 og hefur ekki verið gefin út á íslensku.
Krossreið fyrri
Árni hirðstjóri handsamaði Markús og fjölskyldu hans og lét dæma þau fyrir ólöglega heimreið, rán og hernað á þingi á Lambey í Fljótshlíð um sumarið og voru þau höggvin eftir dóminn.
Eneasarkviða
Nokkrar þýðingar
Haukur Hannesson hefur þýtt Eneasarkviðu í heild sinni á íslensku á óbundið mál, en sú þýðing kom út 1999. Áður höfðu aðeins verið þýdd brot úr henni, eins og t.d. Kristján Jónsson fjallaskáld sem þýddi hluta úr þriðju bók með fornyrðislagi.
Pharrell Williams
Pharrell Lanscilo Williams (f. 5. apríl 1973) er bandarískur söngvari, rappari, framleiðandi, lagahöfundur og frumkvöðull. Ásamt Chad Hugo, stofnaði hann hipphopp og R&B tvíeykið The Neptunes í upphafi 10. áratugsins. Árið 1999 varð hann söngvari hljómsveitarinnar N.E.R.D. sem hann stofnaði einnig með Hugo og trommaranum Shay Haley. Williams er oft talinn vera einn áhrifamesti framleiðandi 21. aldar og hefur veitt mikinn innblástur í nútíma tónlist.
Skandinavía
thumb|right|Skandinavíuskagi á gervihnattarmynd. Skandinavía er fornt hugtak sem hefur hvorki einhlíta merkingu á íslensku né öðrum málum.
70
Árið 70 (LXX í rómverskum tölum)
Júditarbók
Söguþráður
Júdit kemur ekki fram fyrr en í 8. Kafla Júditarbókar. Hún lifði mjög einangruðu lífi eins og ekkjur á þeim tíma. Hún var vel stæð og átti fénað, fjársjóð og þjóna. Hún sýndi mikinn kjark sem kona og fór til að ræða við Ússía  . Hún er guðhrædd og trygg þjóð sinni og býr með aldraðri þernu. Júdit bjargar þjóðinni með því að tæla Hólófernes hershöfðingja með fegurð sinni í herför hans gegn Gyðingum.wikipedia.1org sótt 18.03.2020 Júdit og þernan fara saman yfir landamærin. Júdit ber á sig ilmsmyrsl, býst sínu besta skarti og bíður þolinmóð þar til hann er vel drukkinn. Hún tekur þá sverð hans og heggur af honum höfuðið. Frá kynjafræðilegu sjónarmiði er þetta tvöföld gelding sverðið tekið og spilað inn á kynlöngun og þrá.
1221
Atburðir
Fædd
Krossreið síðari
Kona Magnúsar, sem særðist í tilræðinu, var Ragnheiður Eiríksdóttir Krákssonar frá Skarði á Landi, systir Ingibjargar móður Torfa Jónssonar í Klofa. Hún hafði áður verið gift Þorsteini Helgasyni á Reyni í Mýrdal og giftist síðast Eyjólfi Einarssyni lögmanni. Á meðal barnabarna Ragnheiðar má nefna Ragnheiði Pétursdóttur á rauðum sokkum.
Bændaflokkurinn (síðari)
Saga
Fyrir Alþingiskosningarnar 1937 mynduðu Framsóknarflokkur og Alþýðuflokkur svokallað Hræðslubandalag til að hámarka þingstyrk sinn miðað við kjörfylgi. Sjálfstæðisflokkur og Bændaflokkur svöruðu fyrir sig með sams konar kosningabandalagi, sem nefndist Breiðfylking. Skiluðu kosningarnar Bændaflokknum um 6% atkvæða og tveimur mönnum, þeim Þorsteini Briem og Stefáni Stefánssyni í Fagraskógi. Þetta voru síðustu kosningar Bændaflokksins. Hann bauð ekki fram í kosningunum 1942 og gengu flokksmenn ýmist til liðs við Framsóknarflokk eða Sjálfstæðisflokk.
Ríkisforseti
Listi yfir ríkisforseta
Hitler fór með völd ríkisforsetaembættisins samhliða kanslaraembættinu frá 1934 til 1945 en var ekki kallaður forseti, heldur „foringi og ríkiskanslari“.
Space Invaders
Leikurinn varð strax gríðarlega vinsæll og átti þátt í því að tölvuleikir urðu milljónaiðnaður í stað jaðarfyrirbæris. Sérstakir spilasalir voru settir upp í Japan þar sem Space Invaders var eini leikurinn. Talið er að leikurinn hafi valdið skorti á 100-jena peningum í Japan. Samkvæmt Guinness World Records er þetta vinsælasti og áhrifamesti tölvuleikur allra tíma. Árið 2007 hafði Taito grætt nær 500 milljónir dollara á leiknum.
Önglabrjótsnef
Önglabrjótsnef er vestasti endi Reykjaness og tilheyrir Reykjanesbæ.
Íslam í Svartfjallalandi
Íslam í Svartfjallalandi vísar til fylgjenda, samfélaga og trúarstofnana íslams í Svartfjallalandi. Það er næststærsta trú landsins, á eftir kristni. Samkvæmt manntalinu 2011 eru 118.477 múslimar í Svartfjallalandi 20% af heildarfjölda íbúa. Múslimar í Svartfjallalandi tilheyra aðallega súnnítagreininni. Samkvæmt mati Pew Research Center búa múslimar um 130.000 (20,3%) frá og með 2020.
Saga
Á 15. öld átti Svartfjallalandstjórinn Ivan Crnojević (1465–1490) í stríði við Feneyinga sem síast inn. Ófær um að halda uppi stríði á báðum vígstöðvum, hafði Ottómanaveldið lagt undir sig stóran hluta af yfirráðasvæði Svartfjallalands og innleitt íslam. Þriðji sonur Ivans, Staniša Crnojević, var fyrsti áberandi Svartfellingurinn í múslimatrú, og síðan þá var íslam ekki óalgeng trú hjá Crnojević Svartfjallalandi ríkjandi ættinni.
Karlamagnús
Stríð
Næst sneri Karl sér að Söxum í norðri. Þangað fór hann fyrst árið 772 en þetta mun hafa verið erfiðasta verkefnið sem hann tók sér fyrir hendur. Alls varði Karl 30 árum ævi sinnar í að hertaka lönd Saxa í nokkrum leiðöngrum. Honum var ekki aðeins umhugað um að ná löndum þeirra, heldur réðst hann í að kristna þá. Í þeim tilgangi var borgin Hamborg stofnuð og var hún lengi vel miðstöð kristniboðsins í norðri.
Gamall íslenskur húsgangur
orrustu háði neina.''
Fartölva
Fartölva (sjaldnar kjöltutölva en einnig lappi í talmáli frá enska orðinu laptop) er tiltölulega lítil, færanleg tölva með sambyggt lyklaborð, tölvuskjá, rafhlöðu og harðan disk eða aðra gagnageymslu. Þyngd fartölva er yfirleitt á bilinu 1 til 5 kg og hefur notkun þeirra stóraukist á síðustu árum á kostnað borðtölva.
Húsnæðislán
Húsnæðislán eru lán sem veitt eru til húsnæðiskaupa og húsbygginga og með veði í fasteign.
Urðablaðka
Tegundin er nefnd eftir Lambert Wilmer Lee, sem safnaði henni í Siskiyou-fjöllum rétt suður af landamerkjum Oregon 1876. Hún blandast auðveldlega Lewisia cotyledon í náttúrunni, og heitir blendingurinn Lewisia x whiteae.
1223
thumb|right|[[Loðvík 8. Frakkakonungur|Loðvík 8. og Blanka af Kastilíu krýnd konungur og drottning Frakklands.]] Árið 1223 (MCCXXIII í rómverskum tölum)
Sigurður Björnsson (lögmaður)
Sigurður var sonur Björns Gíslasonar bónda í Bæ í Bæjarsveit og konu hans, Ingibjargar Ormsdóttur. Hann er sagður hafa verið mikill búmaður og vel að sér í lögfræði og ættvísi og er til brot úr ættartölubók eftir hann. Hann var landskrifari frá 1670 en árið 1677 var hann kosinn lögmaður sunnan og austan eftir lát Sigurðar Jónssonar lögmanns. Sama haust giftist hann dóttur Sigurðar, Ragnheiði. Þau bjuggu í Eyjum í Kjós, Saurbæ á Kjalarnesi og víðar.
Vernharður
Vernharður er íslenskt karlmannsnafn.
Dönsku Vestur-Indíur
Danir hófu plantekrubúskap á eyjunum með þrælum frá Afríku og framleiddu þar bómull, sykur og tóbak.
Naglalakk
thumb|Bleikt naglalakk. Naglalakk er lakk sem borið er á fingurneglur eða táneglur til skreytingar og varnar. Formúlan hefur verið endurskoðuð ítrekað til að auka skreytingareiginleika hennar, vera öruggari fyrir neytendur í notkun og til að halda í skefjum sprungur eða flögnun. Naglalakk samanstendur af blöndu af lífrænni fjölliðu og nokkrum öðrum hlutum sem gefa því liti og áferð. Naglalökk eru til í öllum litatónum og spila stóran þátt í hand - og fótsnyrtingu.
Útlendingur
Útlendingahatur
Útlendingafælni eða útlendingahatur beinist oft að útlendingum en ekki síður að nýbúum sem flust hafa milli landa til að verða hluti af nýrri þjóð jafnvel þótt þeir hafi dvalið í landinu í langan tíma. Þess eru dæmi að útlendingahatur beinist að annarri og þriðju kynslóð innflytjenda. Útlendingahatur getur tekið á sig ýmsar myndir, svo sem ótti við framandi menningu eða trúarbrögð, á menningartáknum og áhrifum af annarri menningu eða andstyggð á fólki með framandi útlit.
Stóuspeki
Stóuspekin varð langlíf heimspeki og naut töluverðra vinsælda bæði í Grikklandi og síðar í Rómaveldi. Helstu keppinautar hennar voru epikúrismi og akademísk efahyggja.
Saga
Rekja má stóuspekina til um 300 f.Kr. þegar að upphafsmaður stóuspekinnar, Zenon frá Kítíon varð skipreka og endaði í Aþenu. Þar nam hann heimspeki hjá hundingjum og platonistum. Skólinn sem Zenon stofnaði dróg nafn sitt af steindum súlnagöngum (stoa poikilê, sem er gríska fyrir súlnaskála eða súlnagöng) við markaði í Aþenu þar sem hann hélt fyrirlestra sína og kenndi lærisveinum sínum.
Á 1. og 2. öld f.Kr. varð stóuspekin fyrir áhrifum frá platonisma. Helstu málsvarar hennar þá voru Panætíos og Póseidóníos.
1224
Erlendis
Dáin
Björn Markússon
Björn var sýslumaður í Skagafirði til 1757 og bjó á Stóru-Ökrum. Stjórn Hólastóls og prentsmiðjunnar var þá að miklu leyti í höndum hans og lét hann þá prenta ýmsar Íslendingasögur, þýddar skáldsögur og ljóðmæli og fleira sem ekki taldist til guðsorðs, en Hálfdan Einarsson skólameistari annaðist þá útgáfu. Björn var áhugamaður um framfarir af ýmsu tagi og fékk meðal annars styrk til kornyrkjutilrauna árið 1750, en þær tilraunir mistókust. Þegar Björn fór úr Skagafirði flutti hann sig fyrst að Hvítárvöllum, svo að Leirá en seinast bjó hann á Innra-Hólmi og dó þar.
Teitný
Teitný er íslenskt kvenmannsnafn.
Setning Taylors
Setning Taylors fyrir eina raunbreytistærð
Til eru nokkrar framsetningar á setningu Taylors. Hér setjum við fram þrjár framsetningar sem hafa mismunandi skilyrði.
Einfalda framsetningin
og.
Sigurður Einarsson í Holti
Æska
Sigurður fæddist á Arngeirsstöðum í Fljótshlíð. Foreldrar hans voru Einar Sigurðsson bóndi á Arngeirsstöðum, ættaður úr Landeyjum, og María kona hans, ættuð úr Fljótshlíð. Sigurður ólst upp hjá foreldrum sínum. Hann vann hörðum höndum til sjós og lands í æsku, en braust síðan til mennta af eigin rammleik, tók stúdentspróf utan skóla í Menntaskólanum í Reykjavík vorið 1922. Fór í guðfræðideild Háskóla Íslands og brautskráðist þaðan 1926. Sama ár gerðist hann prestur í Flatey á Breiðafirði, og gegndi því embætti í tvö ár.